Modele de subiecte pentru elevii care vor susține Evaluarea Națională și Bac-ul, publicate de MEN astăzi, 15:17 Autori: Otilia Ciocan Serescu , Mediafax Elevii de clasa a VIII-a și de clasa a XII-a care vor participa în 2018 la Evaluarea Națională și la examenul de bacalaureat au la dispoziție, începând de miercuri, modele de subiecte pentru a se pregăti pentru cele două testări, anunță Ministerul Educației Naționale (MEN) Elaborate de Centrul Național de Evaluare și Examinare (CNEE), modelele de subiecte sunt disponibile pe site-ul subiecte2018.edu.ro. „Modelele de subiecte pentru Evaluarea Națională au fost construite în funcție de trei cerințe: formulare clară, precisă și în strictă concordanță cu programele de examen, nivel mediu de dificultate și posibilitatea de a fi rezolvate în 120 de minute”, precizează Ministerul.